1998R0448 — MT — 20.11.2003 — 001.001

Dan id-dokument ġie magħmul bil-ħsieb li jintuża bħala għodda ta’ dokumentazzjoni u l-istituzzjonijiet ma jassumu l-ebda responsabbiltà għall-kontenut tiegħu

Emendat bi:









▼B

IR-REGOLAMENT TAL-KUNSILL (KE) Nru 448/98

tas-16 ta' Frar 1998

li jkompli u jemenda r-Regolament (KE) Nru 2223/96 f' dak li għandu x'jaqsam ma' l-allokazzjoni tas-servizzi finanzjarji intermedjarji mkejla b'mod indirett (FISIM) fi ħdan is-sistema Ewropea tal-kontijiet nazzjonali u reġjonali (ESA)







IL-KUNSILL TA' L-UNJONI EWROPEA, Wara li kkunsidra it-Trattat li jistabilixxi l-Komunità Ewropea, u b'mod partikolari Artikolu 213 tiegħu, Wara li kkunsidra l-abbozz tar-Regolament sottomess mill-Kummissjoni ( 1 ), Wara li kkunsidra l-opinjoni tal-Parlament Ewropew ( 2 ), Wara li kkunsidra l-opinjoni ta' l-Istitut Monetarju Ewropew ( 3 ), Billi r-Regolament tal-Kunsill (KE) Nru 2223/96 tal-25 ta' Ġunju 1996 dwar is-sistema Reġjonali ta' Kontijiet Nazzjonali u Reġjonali fil-Komunità ( 4 ) fih il-qafas ta' referenza ta' standards komuni, d-definizzjonijiet, il-klassifikazzjonijiet u r-regoli tal-kontijiet għat-tfassil tal-kontijiet ta' l-Istati Membri għall-ħtiġiet statistiċi tal-Komunità Ewropea, sabiex jiġu miksuba riżultati kumparabbli bejn l-Istati Membri; Billi Artikolu 2(3) tar-Regolament (KE) Nru 2223/96 jgħid li deċiżjoni dwar l-allokazzjoni tas-servizzi finanzjarji ta' intermedjazzjoni mkejjla b'mod indirett (FISIM) mhix ser tittieħed aktar tard mill-31 ta' Diċembru 1997; Billi s-soluzzjoni tal-problema ta' l-allokazzjoni tas-(FISIM) għandha twassal għal titjib serju fil-metodoloġija ta' l-ESA u għal paragun intra-Unjoni Ewropew aktar preċiż tal-livelli tal-prodott gross domestiku (GDP); Billi l-għan ta' dan ir-Regolament huwa li jintroduċi l-prinċipju ta' l-allokazzjoni tal-FISIM u r-regoli dettaljati ta' l-implimentazzjoni tagħhom; Billi l-effettività ta' l-allokazzjoni tal-FISIM u r-regoli dettaljati ta' l-implimentazzjoni tagħhom għandhom jiġu evalwati permezz ta' kalkolazzjonijiet li għandhom jiġu mwettqa mill-Istati Membri skond il-metodi ta' prova deskritti fl-Anness III ma' dan ir-Regolament matul perjodu ta' prova li hu twil biżżejjed sabiex jiġi ttestjat jekk din l-allokazzjoni tgħatix riżultati iktar ta' min joqgħod fuqhom għall-kejl korrett ta' l-attività ekonomika kkonċernata mill-allokazzjoni żero ta' issa; Billi hu xieraq li l-Kummissjoni fuq il-bażi tal-kalkolazzjonijiet imwettqa matul il-perjodu ta' prova, tippreżenta rapporti ta' evalwazzjoni fuq il-kwalità tad-“data”, b'mod partikolari, fuq id-disponnibbilità tagħhom u analiżi kwalitattiva u kwantitattiva ta' l-istabbilita fiż-żmien u s-sensittivita tar-reżultati fejn għandhom x'jaqsmu l-metodi ta' prova differenti; Billi hu xieraq fil-każ ta' evalwazzjoni pożittiva ta' kemm huma ta' min joqgħod fuqhom ir-riżultati miksuba li l-Kummissjoni tiddeċiedi fuq il-metodu l-aktar xieraq għall-allokazzjoni tal-FISIM; Billi fil-każ li l-metodi ta' prova ma jagħtux riżultati iktar ta' min joqgħod fuqhom għall-kejl korrett ta' l-attività ekonomika kkonċernata mill-allokazzjoni żero ta'issa huwa madanakollu xieraq li l-Kummissjoni tissottometti lill-Kunsill proposta xierqa għall-modifikazzjoni tar-Regolament (KE) Nru 2223/96; Billi hu xieraq li d-deċiżjoni għall-allokazzjoni tal-FISIM għall-istabiliżazzjoni tal-GNP wżat għall-iskopijiet tal-budget Komunitarju u r-riżorsi tiegħu stess tiġi addottata mill-Kunsill, unanimamanent, fuq proposta mill-Kummissjoni; Billi hu xieraq li ma jiġux allokati l-FISIM għall-iskopijiet ta' polizi Komunitarji oħra sakemm il-Kummissjoni tiddeċiedi fuq il-metodu li għandu jiġi wżat għall-allokazzjoni tal-FISIM fil-każ li r-riżultati miksuba huma ġġudikati bħala iktar ta' min joqgħod fuqhom; Billi, skond il-prinċipju ta' sussidjarjetà, l-objettivi segwiti f'dan ir-Regolament jistgħu jiġu milħuqa aħjar f'livell Komunitarju milli fil-livell ta' l-Istati Membri minħabba li l-Kummissjoni biss tista' tikkoordina l-armonizzazzjoni neċessarja tal-metodi statistiċi għall-kalkolazzjoni u l-allokazzjoni tal-FISIM fil-livell Komunitarju; filwaqt li, madanakollu, l-kalkolazzjoni u l-allokazzjoni xierqa kif ukoll l-infrastruttura meħtieġa għall-moniturar tal-metodi ta' l-applikazzjoni, għandhom jiġu organiżżati mill-Istati Membri; filwaqt li għal din ir-raġuni huwa neċessarju li jiġi preskritt li l-awtoritajiet kompetenti nazzjonali għandhom aċċess għall-informazzjoni kollha disponibbli f'livell nazzjonali; Billi l-Kumitat fuq il-Programmi Statistiċi tal-Komunitajiet Ewropei, stabbilit mid-Deċiżjoni 89/382/KEE, Euratom ( 5 ), u l-Kumitat fuq l-Istatistiċi Monetarji, Finanzjarji u l-Bilanċ tal-Ħlas, stabbilit mid-Deċiżjoni 91/115/KEE ( 6 ), kienu konsultati rispettivament skond Artikolu 3 ta' kull wieħed mid-Deċiżjonijiet imsemmija qabel, ADOTTA DAN IR-REGOLAMENT:







L-Artikolu 1

Għan

1. Il-għan ta' dan ir-Regolament huwa li jintroduċi l-prinċipju, bl-użu ta' metodoloġija ta' min joqgħod fuqha, għall-allokazzjoni tas-servizzi finanzjarji ta' intermedjazzjoni mkejjla b'mod indirett (FISIM), deskritti fl-Anness I ta' l-Anness A tar-Regolament (KE) Nru 2223/96.

2. Għal dan l-iskop, l-Annessi I u II ta' l-Anness A tar-Regolament (KE) Nru 2223/96, għandhom jiġu emendati skond l-Annessi I u II ta' dan ir-Regolament.

L-Artikolu 2

Il-Metodi

1. L-Istati Membri għandhom iwettqu l-kalkolazzjonijiet skond il-metodi deskritti fl-Anness III ta' dan ir-Regolament matul il-perjodu ta' prova deskritt fl-Artikolu 4.

2. Fuq il-bażi ta' evalwazzjoni tar-riżultati ta' dawn il-kalkolazzjonijiet għandha tittieħed deċiżjoni fuq il-metodu li għandu jiġi wżat għall-allokazzjoni tal-FISIM skond l-Artikolu 5.

L-Artikolu 3

Il-Mezzi

1. L-Istati Membri għandhom jassiguraw li l-informazzjoni neċessarja jew stimi xierqa għat-twettiq ta' dawn il-kalkolazzjonijiet għandha għalhekk titqiegħed għad-dispożizzjoni ta' l-awtorità nazzjonali fit-tmexxija ta' dawn il-kalkolazzjonijiet imsemmija fl-Artikolu 2(1).

2. L-awtorità nazzjonali għandha tkun responsabbli għall-kollezzjoni ta' informazzjoni supplimentari li tara neċessarja għall-kalkolazzjonijiet.

L-Artikolu 4

Is-Sottomissjoni tar-riżultati tal-kalkolazzjonijiet matul il-perjodu ta' prova

L-Istati Membri għandhom jissottomettu lill-Kummissjoni r-riżultati tal-kalkolazzjonijiet imsemmija fl-Artikolu 2(1), skond l-iskeda li ġejja:

Ir-riżultati għas-snin 1995, 1996, 1997 u 1998 għandhom jiġu sottomessi sa mhux iktar tard mill-1 ta' Novemrbu 1999.

Ir-riżultati għas-sena 1999 kif ukoll ir-riżultati riveduti għas-snin 1995, 1996, 1997 u 1998 għandhom jiġu sottomessi sa mhux iktar tard mill-1 ta' Novembru 2000.

Ir-riżultati għas-sena 2000 kuf ukoll ir-riżultati riveduti għas-snin 1995, 1996, 1997, 1998 u 1999 għandhom jiġu sottomessi sa mhux iktar tard mill-1 ta' Novembru 2001.

L-ewwel stimi għas-sena 2001 kif ukoll ir-riżultati riveduti għas-snin 1995, 1996, 1997, 1998, 1999 u 2000 għandhom jiġu sottomessi sa mhux iktar tard mit-30 ta' April 2002.

L-Artikolu 5

L-Evalwazzjoni tar-riżultati

1. Fuq il-bażi tar-riżultati msemmija fl-Artikolu 4, il-Kummissjoni, wara konsultazzjoni mal-Kumitat tal-Programm ta' l-Istatistika, għandu jissottometti qabel il-31 ta' Diċembru 2000 rapport ta' nofs is-sena, u qabel l-1 ta' Lulju 2002 rapport ta' l-aħħar lill-Parlament Ewropew u lill-Kunsill li jkollu analiżi kwalitattiva u kwantitattiva ta' l-implikazzjonijiet tal-metodi ta' prova għall-allokazzjoni u l-kalkolazzjoni tal-FISIM kif deskritt fl-Anness III.

2. Il-miżuri neċessarji għall-applikazzjoni ta' dan ir-Regolament, inklużi l-miżuri għall-kjarifikazzjoni u t-titjib tal-metodi ta' prova deskritti fl-Anness III, għandhom jiġu adottati mill-Kummissjoni skond il-proċedura ta' l-Artikolu 7.

3. Qabel il-31 ta' Diċembru 2002, il-Kummissjoni għandha, wara li tikkonsulta l-Kumitat għall-Istatistiċi Monetarji, Finanzjarji u tal-Bilanċi tal-Ħlas u skond il-proċedura ta' L-Artikolu 7, taddotta l-metodu li għandu jiġi wżat għall-allokazzjoni tal-FISIM fil-każ li s-sejbiet tar-rapport ta' l-evalwazzjoni ta' l-aħħar fuq kemm huma ta' min joqgħod fuqhom ir-riżultati miksuba matul il-perjodu ta' prova huma pożittivi.

4. Fil-każ li l-Kummissjoni fir-rapport ta' l-evalwazzjoni ta' l-aħħar imsemmi fil-paragrafu 1 issib li ebda wieħed mill-metodi ta' prova għall-allokazzjoni tal-FISIM ma huwa iktar ta' min joqgħod fuqu għall-miżura korretta ta' l-attivita ekonomika mill-allokazzjoni preżenti żero, il-Kummissjoni għandha tissotometti, jekk neċessarju, proposta xierqa lill-Kunsill għall-modifikazzjoni tar-Regolament (KE) Nru 2223/96.

L-Artikolu 6

It-Trażmissjoni lill-Kummissjoni

Mill-1 ta' Jannar 2003 l-Istati Membri għandhom jittrażmettu lill-Kummissjoni r-riżultati tal-kalkolazzjonijiet magħmula skond dan ir-Regolament bħala parti mill-iskedi msemmija fl-Artikolu 3 tar-Regolament (KE) Nru 2223/96.

▼M1

L-Artikolu 7

1. Il-Kummissjoni għandha tkun megħjuna mill-Kumitat tal-Programm ta' l-Istatistika, minn hawn il-quddiem referut bħala “il-Kumitat”.

2. Meta ssir referenza għal dan l-Artikolu, l-Artikoli 5 u 7 tad-Deċiżjoni 1999/468/KE ( 7 ) għandhom ikunu applikabbli, wara li jkunu meqjusa d-disposizzjonijiet ta' l-Artikolu 8 tagħha.

Il-perijodu ta' żmien stabbilit fl-Artikolu 5(6) tad-Deċiżjoni 1999/468/KE għandu jkun ta' tliet xhur.

3. Il-Kumitat għandu jadotta r-regoli tal-proċedura tiegħu.

▼B

L-Artikolu 8

Derogi

B' deroga minn dan ir-Regolament:

1. Id-deċiżjoni għall-allokazzjoni tal-FISIM għall-istabiliżazzjoni tal-GNP wżat għall-iskopijiet tal-budget Komunitarju u r-riżorsi tiegħu stess għandha tiġi addottata mill-Kunsill, f'azzjoni unanima, fuq proposta mill-Kummissjoni;

2. Il-FISIM m'għandhomx jiġu allokati għall-iskopijiet ta' poloz Komunitarji oħra sakemm il-Kummissjoni tkun adottat il-metodu li għandu jiġi wżat għall-allokazzjoni tal-FISIM skond l-Artikolu 5(3).

L-Artikolu 9

Dispożizzjonijiet finali

Dan ir-Regolament għandu jidħol fis-seħħ fil-ġurnata tal-pubblikazzjoni tiegħu fil-Ġurnal Uffiċjali tal-Komunitajiet Ewropei.

Dan ir-Regolament għandu jorbot fl-intier tiegħu u japplika direttament fl-Istati Membri kollha.









L-ANNESS I

EMENDI GĦALL-ANNESS A U L-ANNESS I TIEGĦU TAR-REGOLAMENT (KE) 2223/96

Il-Kapitolu 1







1.13. il-ħames paragrafu (d) Ħassar wara“Il-ESA fiha ukoll ħafna konvenzjonijiet speċifiċi, per eżempju”: “l-irrekordjar ta' l-użu ta' servizzi finanzjarji kkalkolati indirettament bħala l-konsum intermedju ta' settur nominali jew industrija nominali.” Issostitwixxi bi: “l-allokazzjoni ta' l-użu ta' servizzi intermedjarji finanzjarji kkalkolati indirettament (FISIM) għal setturi/industriji li jużawhom.” 1.25. it-tieni paragrafu Żid wara l-lista ta' punti introdotti bi“Xi uħud mid-differenzi maġġuri fil-kunċetti huma:”il-punt li ġej: “(i) l-użu ta' servizzi intermedjarji finanzjarji kkalkolati indirettament (FISIM) huwa issa allokat għal setturi/industriji li jużawhom minflok għal settur (industrija) nominali. Bħala konsegwenza, l-użu ta' FISIM mhuwiex aktar skond il-konswetudini rreġistrat interament bħala konsum intermedju, iżda jista' ukoll ikun konsum finali u esportazzjonijiet. Dan allura jfisser li jista' jkun hemm ukoll importazzjonijiet ta' FISIM.”

Il-Kapitolu 3







3.63. Ħassar it-test kollu mill-bidu sa“… hu valutat fuq il-bażi tad-drittijiet imposti fuq kummissjonijiet” inklużi, fl-aħħar tar-raba' paragrafu. Issostitwixxi bi: “J. Servizzi intermedjarji finanzjarji (din tinkludi servizzi ta' assigurazzjoni u servizzi dwar fondi tal-pensjoni) Servizzi intermedjarji finanzjarji (esklużi servizzi ta' assigurazzjoni u servizzi dwar fondi tal-pensjoni) huma: (a) servizzi intermedjarji finanzjarji addebitati direttament minn intermedjarji finanzjarji lill-klijenti tagħhom u kkalkolati bħala s-somma tad-drittijiet u kummissjonijiet mitluba. Intermedjarji finanzjarji jistgħu joħorġu kontijiet espliċitament għas-servizzi ta' intermedjarji li joffru. Ir-riżultat ta' dawn is-servizzi hu valutat fuq il-bażi tad-drittijiet u kummissjonijiet addebitati; (b) servizzi intermedjarji finanzjarji addebitati indirettament u kkalkolati indirettament (FISIM). Intermedjarji finanzjarji jipprovdu servizzi li għalihom ma jitolbux drittijiet u kummissjonijiet espliċitament. Huma jħallsu rati ta' imgħax aktar baxxi milli kien ikun mod ieħor il-każ lil dawk li jisilfuhom il-flus u jaddebitaw rata ta' imgħax ogħla lil dawk li jisselfu mingħandhom. Konsegwentement, ir-riżultat tal-FISIM hu ġġenerat mill-ġestjoni, ta' intermedjarji finanzjarji, ta' self u depożiti li dwarhom jikkontrollaw l-imgħax; bħala kuntrast, ma hemm l-ebda servizz ta' intermedjazzjoni għal obbligazzjonijiet ħlief ishma. Ir-riżultat tas-subsetturi S.122 (istituzzjonijiet finanzjarji oħra) u S123 (intermedjarji finanzjarji oħra esklużi korporazzjonijiet ta' l-assigurazzjoni u fondi tal-pensjoni), minbarra fondi ta' investiment hi vvalutata fuq il-bażi tad-differenza bejn ir-rati attwali ta' imgħax pagabbli u li għandu jiġi riċevut u rata ta' imgħax ‘ta riferenza’. Għal dawk li lilhom l-intermedjarji jisilfu fondi, kemm residenti kif ukoll mhux residenti, jiġi kkalkolat bid-differenza bejn l-imgħax effettiv addebitat fuq is-self u l-ammont li kien jitħallas li kieku ġie użat imgħax ta' riferenza. Għal dawk li mingħandhom l-intermedjarji jisselfu l-fondi, kemm residenti kif ukoll mhux residenti, hu kkalkolat bid-differenza l-imgħax li kienu jirċievu li kieku intuża imgħax ta' referenza u l-imgħax effettiv li fil-fatt jirċievu; (ċ) servizzi ta' intermedjazzjoni finanzjarja provduti minn banek ċentrali. Il-bank ċentrali ma għandux ikun inkluż fil-kalkolazzjoni tal-FISIM; ir-riżultat tiegħu jiġi kkalkolat bħala l-ammont ta' l-ispejjeż.” 3.70 (j) Ħassar: “għall-ekonomija totali biss: s-servizzi kollha ta' intermedjazzjoni finanzjarja kkalkolati indirettament (FISIM) provduti minn produtturi residenti.” Issostitwixxi bi: “l-użu ta' servizzi intermedjarji finanzjarji kkalkolati indirettament minn produtturi residenti.” 3.70. Żid: “(k) Bi konswetudini, ir-riżultat tal-bank ċentrali għandu jkun allokat interament għall-konsum intermedju ta' intermedjarji finanzjarji oħra (subsetturi S122 - S123).” 3.76(e) Żid wara: “servizzi finanzjarji addebitati direttament;”: “u l-parti tas-servizzi intermedjarji finanzjarji kkalkolati indirettament użati għall-għanijiet ta' konsum finali mill-familji;” 3 142(h) Żid minnufih wara: “servizzi finanzjarji bl-ammont tal-kummissjonijiet u drittijiet espliċiti;” il-frażi: “u l-parti tas-servizzi intermedjarji finanzjarji kkalkolati indirettament użati minn persuni mhux residenti;”

4. Il-Kapitolu 4







4.51. it-tieni paragrafu Ħassar: “Il-valur tas-servizzi provduti mill-intermedjarji finanzjarji li ma jiġux allokati fost klijenti differenti, il-ħlasijiet jew id-dħul ta' imgħaxijiet fattwali lil jew minn intermedjarji finanzjarji ma humiex aġġustati biex jeliminaw il-marġni li jirrappreżentaw l-ammonti impliċiti li jiġu addebitati mill-intermedjarji finanzjarji. Partita ta' aġġustament hi meħtieġa fl-allokazzjoni tal-kont ta' dħul primarju ta' intermedjarji finanzjarji u ta' industrija nominali li dwarha, bi konswetudini, ir-riżultat kollu ta' intermedjarji finanzjarji hu allokat bħala konsum intermedju.” Issostitwixxi bi: “Ma hemmx bżonn li l-valur tas-servizzi provduti mill-intermedjarji finanzjarji li ma jiġux allokati fost klijenti differenti, il-ħlasijiet jew id-dħul ta' imgħaxijiet fattwali lil jew minn intermedjarji finanzjarji jiġu aġġustati biex jeliminaw il-marġni li jirrappreżentaw l-ammonti impliċiti li jiġu addebitati mill-intermedjarji finanzjarji. L-ammonti ta' imgħax mħallsin minn min jissellef lil intermedjarji finanzjarji għandhom jitnaqqsu bil-valuri stmati ta' l-addebitamenti pagabbli, waqt li l-ammonti ta' imgħaxijiet li jiġu riċevuti minn depożitanti għandhom bl-istess mod jiżdiedu. Il-valuri ta' l-addebitamenti huma meqjusa bħala ħlasijiet għal servizzi pprovduti minn intermedjarji finanzjarji lill-klijenti tagħhom u mhux bħala ħlasijiet ta' imgħax.”

Il-Kapitolu 8







8.09. NOTA TA' SPJEGAZZJONI: Żid mal-figuri ppreżenati: It-Tabelli A.I.1 u A.I.2, biex juru l-konsegwenzi ta' l-allokazzjoni tal-FISIM fuq il-figuri ppreżentati fil-kapitolu 8 “Sekwenza ta' kontijiet u partiti li jibbilanċjaw” (eżempju numeriku). 8.14. Ħassar: “Billi s-servizzi ta' intermedjazzjoni finanzjarja kkalkolati direttament (FISIM) ma humiex allokati lil setturi ta' utenti, it-total tal-valur tar-riżultat tal-FISIM hu meqjus bħala l-konsum intermedju ta' settur nominali b'riżultat żero u valur negattiv miżjud ugwali fil-qies iżda oppost fis-sinjal għall-konsum intermedju. B'dan il-mod il-valur miżjud tas-setturi u industriji kollha flimkien hu mnaqqas fit-total b'dan l-ammont. Biex il-preżentazzjoni tal-kontijiet tkun eħfef, hu possibbli li ma tiġix inserita kolonna supplementari għas-settur nominali, iżda minflok li titqies il-figura korrispondenti fil-kolonna ekonomija totali.” Issostitwixxi bi: “Billi s-servizzi ta' intermedjazzjoni finanzjarja kkalkolati direttament (FISIM) huma allokati lil setturi ta' utenti, ċerti partijiet ta' ħlasijiet ta' imgħaxijiet huma klassifikati mill-ġdid bħala ħlasijiet ta' servizzi. Din il-klassifikazzjoni mill-ġdid għandha konsegwenzi għall-valuri ta' riżultat u konsum intermedju (kif ukoll għall-valuri ta' importazzjonijiet, esportazzjonijiet u konsum finali).” 8.24. Ħassar: “Billi s-servizzi ta' intermedjazzjoni finanzjarja kkalkolati direttament (FISIM) ma humiex allokati lil setturi ta' utenti, l-entrati murija għal imgħaxijiet huma dwak għal imgħax fattwali pagabbli u li jiġi riċevut. Isir aġġustament għal riżorsi fil-kolonna korporazzjonijiet finanzjarji (b'sinjal negattiv) u fil-kolonna settur nominali (b'sinjal pożittiv). Biex il-preżentazzjoni tal-kontijiet tkun eħfef, hu possibbli li ma tiġix inserita kolonna supplementari għas-settur nominali, iżda minflok li tiġi ppreżentata l-figura korrispondenti fil-kolonna ekonomija totali.” Issostitwixxi bi: “Billi s-servizzi ta' intermedjazzjoni finanzjarja kkalkolati direttament (FISIM) huma allokati lil setturi ta' utenti, il-partita ‘imgħax’ fl-allokazzjoni tal-kont tad-dħul primarju tikkorrispondi għall-imgħax li jitħallas u jiġi riċevut wara li jkun tnaqqas il-FISIM minn dak li għandu attwalment jitħallas minn min jissellef u jiżdied ma' dak li attwalmemnt għandu jiġi riċevut minn min isellef.”

Il-Kapitolu 9







9.25 (a) Ħassar: “il-konsum intermedju mill-industrija jinkludi l-użu ta' servizzi intermedjarji finanzjarji kkalkolati indirettament li huma rreġistrati f'industrija nominali (ara l-paragrafu 9.33);” 9.25(b) Ħassar: “bit-tnaqqis ta' l-użu ta' servizzi intermedjarji finanzjarji kkalkolati indirettament (li huma rreġistrati f'industrija nominali, ara l-paragrafu 9.33);” 9.33. Ħassar: “Matul it-tabelli ta' provvista u użu, il-klassifikazzjoni ta' l-industrija NACE REV 1 hi estiża ma' industrija nominali għall-użu ta' servizzi intermedjarji finanzjarji kkalkolati indirettament. Fit-tabella tal-provvista, ma hemm l-ebda entrata għal operazzjonijiet għal din l-industrija. Fit-tabella ta' l-użu, l-użu totali ta' servizzi intermedjarji finanzjarji kkalkolati indirettament hu kkalkolat bħala l-konsum intermedju ta' din l-industrija nominali. Billi din l-industrija nominali ma għandhiex operazzjonijiet oħra, iż-żejjed nett tal-ġestjoni tagħha hu negattiv bl-ammont tal-konsum intermedju tagħha; il-komponenti l-oħra kollha tal-valur miżjud tagħha huma żero. Bħala konsegwenza, l-valur miżjud gross totali tagħha hu ekwivalenti għaż-żejjed nett (negattiv) tal-ġestjoni tagħha.”







Tabella A.I.1 - Effett ta' l-allokazzjoni tal-FISIM għal setturi istituzzjonali, inklużi tibdiliet għal produtturi mhux fis-suq Użi Riżorsi Kontijiet Total Oġġetti u servizzi (res.) S.2 S.1 S.15 S.14 S.13 S.12 S.11 Operazzjonijiet u partiti ta' bilanċ S.11 S.12 S.13 S.14 S.15 S.1 S.2 Oġġetti u servizzi (użi) Total Kontijiet Bqija tad-dinja Ekonomija totali NPISH Familji Gvern ġenerali Korporazzjonijiet finanzjarji Korporazzjonijiet mhux finanzjarji Korporazzjonijiet mhux finanzjarji Korporazzjonijiet finanzjarji Gvern ġenerali Familji NPISH Ekonomija totali Bqija tad-dinja I.Kont tal-produzzjoni/Kont barrani 2 2 P.72 Importazzjonijiet ta' servizzi 2 2 I.Kont tal-produzzjoni/Kont barrani 4 4 P.62 Esportazzjonijiet ta' servizzi 4 4 P.1 Riżultat 48 6 3 57 57 27 27 3 0 6 0 18 P.2 Konsum intermedju 30 − 2 30 48 − 18 B.1 Valur miżjud/bilanċ barrani − 18 48 30 30 II.1.1.Ġenerazzjoni tal-kont tad-dħul 30 30 48 − 18 B.2 Żejjed tal-ġestjoni − 18 48 30 30 II.1.1.Ġenerazzjoni tal-kont tad-dħul II.1.2.Allokazzjoni tal-kont tad-dħul primarju 230 13 217 6 14 35 106 56 D.41 Imgħax 33 106 14 49 7 209 21 230 II.1.2.Allokazzjoni tal-kont tad-dħul primarju 22 22 1 35 − 21 48 − 41 B.5 Bilanċ ta' dħul intermedju − 41 48 − 21 35 1 22 22 II.2.Distribuzzjoni sekondarja tal-kont tad-dħul 22 22 1 35 − 21 48 − 41 B.6 Dħul disponibbli − 41 48 − 21 35 1 22 22 II.2.Distribuzzjoni sekondarja tal-kont tad-dħul II.4.Użu tal-kont tad-dħul 28 28 3 19 6 P.3 Spejjeż tal-konsum finali II.4.Użu tal-kont tad-dħul 6 − 6 − 2 16 − 27 48 − 41 B.8n Riserva, bilanċ nett/barrani







Tabella A.I.2. - Effett ta' l-allokazzjoni tal-FISIM lis-settur nominali biss Użi Riżorsi Kontijiet Total Oġġetti u servizzi (res.) S.2 S.1 S.15 S.14 S.13 S.12 S.11 Operazzjonijiet u partiti ta' bilanċ Kontijiet Nominali S.11 S.12 S.13 S.14 S.15 S.1 S.2 Oġġetti u servizzi (użi) Total Kontijiet Bqija tad-dinja Ekonomija totali PISH Familji Gvern ġenerali Korporazzjonijiet finanzjarji Korporazzjonijiet mhux finanzjarji Korporazzjonijiet mhux finanzjarji Korporazzjonijiet finanzjarji Gvern ġenerali Familji PISH Ekonomija totali Bqija tad-dinja I.Kont tal-produzzjoni P.1 Riżultat 48 48 48 I.Kont tal-produzzjoni 48 48 48 P.2 Konsum intermedju 48 48 48 − 48 B.1 Valur miżjud/bilanċ barrani − 48 48 II.1.1.Ġenerazzjoni tal-kont tad-dħul 48 − 48 B.2 Żejjed tal-ġestjoni − 48 48 II.1.1.Ġenerazzjoni tal-kont tad-dħul II.1.2.Allokazzjoni tal-kont tad-dħul primarju 222 16 206 7 17 39 77 66 D.41 Imgħax 25 125 12 33 5 200 22 222 II.1.2.Allokazzjoni tal-kont tad-dħul primarju P.119 Aġġustament għall-FISIM 48 − 48 − 6 − 2 16 − 27 48 − 41 B.5 Bilanċ ta' dħul primarju − 41 48 − 27 16 − 2 − 6 II.2.Distribuzzjoni sekondarja tal-kont tad-dħul − 6 − 2 16 − 27 48 − 41 B.6 Dħul disponibbli − 41 48 − 27 16 − 2 − 6 II.2.Distribuzzjoni sekondarja tal-kont tad-dħul II.4.Użu tal-kont tad-dħul 6 − 6 − 2 16 − 27 48 − 41 B.8n Riserva, bilanċ nett/barrani II.4.Użu tal-kont tad-dħul









L-ANNESS II

EMENDA LILL-ANNESS II TA' L-ANNESS A MAR-REGOLAMENT (KE) Nru 2223/96

It-test li ġej huwa mħassar mit-tielet sentenza ta' l-ewwel paragrafu tal-punt 11:

“: dħul fuq il-proprjeta bl-interessi dovuti mnaqqsa, bl-eżklużjoni ta' kwalunkwe dħul fuq il-proprjeta rċevuti mill-investimenti tal-fondi tagħhom stess.”









L-ANNESS III

KALKOLAZZJONI TAL-FISIM

1. KALKOLAZZJONI TA' L-“OUTPUT” TAL-FISIM PERMEZZ TAS-SETTUR S122 U S123

(a) Informazzjoni statistika meħtieġa

Għal kull wieħed mis-subsetturi S122 u S123 ( 8 ), huwa neċessarju li tintuża l-iskeda tal-ħażniet medji ta' self, depożiti (maqsuma minn setturi fl-użu) u siguratajiet ta' xort'oħra mill-ishma maħruġa minn F1 għall-perjodu (medja ta' erba' kwarti) u l-interessi miġmugħa, wara allokazzjoni mill-ġdid ta' sussidji ta' rati ta' interessi għar-reċipjenti attwali tagħhom kif definit mill-ESA ta' l-1995.

(b) L-għażla ta' rata ta' referenza

Fil-“balance sheets” ta' intermedjarji finanzjarji inklużi f'S122 u S123 self u depożiti ma' entitajiet reżidenti għandhom jiġu maqsuma biex ikun hemm distinzjoni bejn self u depożiti:

— li huma “interbank” (jiġifieri fi ħdan l-entitajiet istituzzjonali inklużi fis-setturi S122 u S123);

— li huma meħuda mas-setturi istituzzjonali fl-użu (S11 - A124 - S125 - S13 - S14 - S15) (ħlief mal-banek ċentrali).

Flimkien ma' dan, self u depożiti mal-bqija tad-dinja (S2) għandhom ukoll jiġu maqsuma f'self u depożiti ma intermedjarji finanzjarji mhux reżidenti u self u depożiti fi ħdan oħrajn mhux reżidenti.

Fil-perjodu ta' prova ta' ħames snin l-Istati Membri huma meħtieġa li jikkumparaw ir-riżultati dwar l-allokazzjoni tal-FISIM bl-użu tar-rata ta' referenza interna kkalkolata skond l-erba' metodi li ġejjin:

Il-Metodu 1

Biex jiġi miksub l-“output” tal-FISIM ta' l-FI reżidenti skond is-settur istituzzjonali, ir-rata ta' referenza interna hija kkalkolata bħala l-proporzjon ta' interessi rċevuti fuq self bejn S122 u s123 u ħażniet ta' self bejn S122 u S123.

Metodu 2

Biex tiġi miksuba l-“output” tal-FISIM ta' l-FI residenti skond is-settur istituzzjonali, ir-rata ta' referenza interna hija kkalkolata bħala l-medja miżuna tar-rati fuq kemm djun “interbank” u kemm sigurtajiet ta' xort' oħra minn ismha maħruġa mill-FI. Il-Piżijiet huma l-livell ta' ħażniet fl-intestaturi self bejn FI reżidenti inklużi f'S122 u s123 u sigurtajiet ta' xort' oħra minn ishma maħruġa mill-intermedjarji reżidenti finanzjarji inklużi f'S122 u S123.

Jekk il-karatteristiċi istituzzjonali tas-sistemi bankarja nazzjonali ma jippermettux il-kalkolazzjoni ta' din ir-rata (eż. għaliex il-banek ma joħorġux sigurtajiet ta' xort' oħra min ishma), allura rata alternattiva ta' referenza għandha tiġi wżata. Din ir-rata tista' tiġi kkalkolata bl-użu tal-ħażniet u l-“flows” fuq l-interessi ta' l-effetti (bl-eżklużjoni tad-djun)/lijabilitajiet (bl-eżklużjoni tad-depożiti) li żmien medju tagħhom għall-maturità huwa l-iktar qrib għal dak tal-lijabilitajiet fil-“balance sheets” FI inklużi f'S122 u S123.

Metodu 3

Biex jiġi miksub l-“output” tal-FISIM ta' l-FI reżidenti skond is-settur istituzzjonali, żewġ rati ta' referenza jistgħu jiġu applikati, waħda għal tranżazzjonijiet fil-qrib (ikkalkolati bħal fil-Metodu 1) u waħda għal tranżazzjonijiet aktar il-quddiem, (bl-użu tar-rati ppublikati għal sigurtajiet ta' xort' oħra minn ishma li l-maturità tagħhom tipproduċi mill-ġdid dik tal-lijabilitajiet fil-“balance sheet” b'maturità twila).

Metodu 4

Biex jiġi miksub l-“output” tal-FISIM ta' l-FI reżidenti skond is-settur istituzzjonali, ir-rata ta' referenza interna hija kkalkolata skond it-tlett alternattivi hawn taħt:

(a) bħala medja tar-rati ta' self u depożiti li huma meħuda mas-setturi istituzzjonali reżidenti (S124 - S125 - S11 - S13 - S14 - S15) (ħlief mal-banek ċentrali);

(b) bħala medja bejn il-medja tar-rati ta' self u depożiti li huma meħuda mas-setturi istituzzjonali reżidenti fl-użu (S124 - S125 - S11 - S13 - S14 - S15) (ħlief mal-banek ċentrali) u r-rata ta' interessi “impliciti” ikkalkolata bħal fil-Metodu 1;

(ċ) bħala medja bejn il-medja tar-rati ta' self u depożiti li huma meħuda mas-setturi istituzzjonali reżidenti fl-użu (S124 - S125 - S11 - S13 - S14 - S15) (ħlief mal-banek ċentrali) u r-rata ta' interessi “impliciti” ikkalkolata bħal fil-Metodu 2;

Biex jiġu determinati l-importazzjonijiet u l-esportazzjonijiet tal-FISIM, ir-rata ta' referenza wżata hija r-rata medja interbankarja miżuna mill-livelli tal-ħażniet fl-intestaturi self bejn S122 u S123 minn banda, u FI mhux reżidenti mill-banda l-oħra' u “depożiti bejn S122 u S123 minn banda, u FI mhux reżidenti mill-banda l-oħra', li huma nklużi fil-”balance sheet' ta' l-intermedjarji finanzjarji.

Din ir-rata kkalkolata hija r-rata ta' referenza “esterna” li hija wżata biex jiġu kkalkuklati l-esportazzjonijiet u l-importazzjonijiet tal-FISIM.

Fil -perjodu ta' prova l-kalkolazzjoni għandha tiġi magħmula b'distinzjoni bejn ir-rati ta' referenza interni u esterni kemm fuq il-bażi ta' l-FI reżidenti nvoluti fit-tranżazzjonijiet u kemm fuq il-bażi tal-valuti li fihom dawn it-tranżazzjonijiet huma denominati.

L-Istati Membri huma meħtieġa li jipprovdu Eurostat bl-informazzjoni statistika kollha wżata fil-metodoloġija applikata.

(ċ) Tqassim dettaljat tal-FISIM skond is-settur istituzzjonali

Għal kull settur istituzzjonali huwa neċessarju li jkun hemm l-iskeda li ġejja għas-self u d-depożiti mogħtija mill-FI reżidenti:







Stokkijiet Interessi rċevuti Stokkijiet Interessi pagabbli Flus mislufa mir-residenti FIs S 122 S 123 Depożiti mar-residenti FIs S122 S123

Il-FISIM totali skond is-settur istituzzjonali huma miksuba bħala s-somma tal-FISIM fuq is-self mogħti lis-settur istituzzjonali u l-FISIM fuq depożiti tas-settur istituzzjonali.

Il-FISIM fuq self mogħti lis-settur istituzzjonali - l-interessi rċevuti fuq is-self - (ħażniet tas-self x ir-rata ta' referenza “interna”)

Il-FISIM fuq id-depożiti tas-settur istituzzjonali = (il-ħażniet tad-depożiti x ir-rata ta' referenza “interna”) — l-interessi li għandhom jitħallsu fuq id-depożiti

Parti mill-“output” huwa esportat; fuq il-bażi tal-“balance sheet” ta' l-intermedjarji finanzjarji (S122 u S123) nosservaw:







Stokkijiet Interessi rċevuti Stokkijiet Interessi pagabbli Self lill-non-residenti Depożiti ta' non-residenti

Il-FISIM esportati huma kkalkolati bl-użu tar-rata ta' referenza interbankarja “esterna” kif ġej:

Il-FISIM fuq self mogħtija lil dawk mhux reżidenti (inklużi l-FI) = l-interessi rċevuti - (il-ħażna tas-self x ir-rata ta' referenza “esterna”)

Il-FISIM fuq id-depożiti ta' dawk mhux reżidenti (inklużi l-FI) = (il-ħażniet tad-depożiti x ir-rata ta' referenza “esterna”) - l-interessi li għandhom jiġu mħallsa

(d) It-Tqassim fil-konsum intermedjarju u aħħari tal-FISIM allokati lill-familji

Is-servizzi li għandhom jiġu attribwiti għad-djar għandhom jitqassmu f':

— konsum intermedjarju tal-familji fil-kapaċità tagħhom bħala sidien tad-djar,

— konsum intermedjarju tal-familji fil-kapaċità tagħhom bħala sidien ta' intrapriżi mhux inkorporati,

— konsum aħħari tal-familji.

Jinvolvi tqassim tas-self lill-familji (ħażniet u 5nteressi) f':

— self għad-djar,

— self lill-familji bħala sidien ta' intrapriżi mhux inkorporati,

— self ieħor lill-familji.

Is-Self lill-familji bħala sidien ta' intrapriżi mhux inkorporati u s-self għad-djar huma ġeneralment murija separatament fit-tqassim varju tas-self fl-istatistiċi finanzjarji u monetarji. Self ieħor lill-familji jista' jiġi miksub b' tnaqqis. Il-FISIM għal self lill-familji għandhom jiġu mqassma fuq tlett affarijiet (self għad-djar, self lill-familji bħala sidien ta' intrapriżi mhux inkorporati u self ieħor lill-familji) fuq il-bażi ta' informazzjoni fuq il-ħażniet u interessi għal kull wieħed mit-tlett gruppi. Is-Self għad-djar mhuwiex identiku għal self fuq ipoteka, għaliex self fuq ipoteka jista' jkollu skopijiet oħra.

Id-depożiti tal-familji għandhom jiġu mqassma f':

— depożiti lill-familji bħala sidien ta' intrapriżi mhux inkorporati,

— depożiti ta' individwi.

Fl-assenza ta' l-istatistiċi tad-depożiti tal-familji bħala sidien ta' intrapriżi mhux inkorporati fil-perjodu ta' prova ta' ħames snin l-Istati Membri huma meħtieġa li jikkumparaw ir-riżultati ta' l-allokazzjoni tal-FISIM bl-użu taż-żewġ metodi li ġejjin:

Metodu 1

Il-ħażniet jistgħu jiġu kkalkolati fuq il-bażi tal-proporzjon tad-depożiti għall-valur miżjud osservat għall-korporazzjonijiet ta' l-iżgħar daqs u estrapolat għall-intrapriżi mhux inkorporati.

Metodu 2

Il-ħażniet jistgħu jiġu kkalkolati fuq il-bażi tal-proporzjon tad-depożiti għall-profitt osservat fejn jidħlu l-korporazzjonijiet ta' l-iżgħar daqs u estrapolat fejn jidħlu l-intrapriżi mhux inkorporati.

Il-FISIM fuq id-depożiti tal-familji għandhom jiġu mqassma bejn il-FISIM fuq id-depożiti tal-familji bħala sidien ta' intrapriżi mhux inkorporati u dawk fuq id-depożiti tal-familji bħala konsumaturi fuq il-bażi tal-ħażniet medji ta' dawn iż-żewġ kategoriji, li għalihom, minħabba nuqqas ta' aktar informazzjoni, l-istess rata ta' interessi tista' tiġi wżata.

Bħala alternattiva, speċjalment fil-każ ta' l-assenza ta' iktar informazzjoni dettaljata fuq self u depożiti tal-familji, il-FISIM lill-familji jistgħu jiġu allokati lill-konsum intermedjarju u lill-konsum aħħari b'assigurazzjoni li s-self kollu huwa attribwit għall-familji bħala produtturi jew sidien ta' djar u li d-depożiti kollha huma attribwiti għall-familji bħala konsumaturi.

2. IL-KALKOLAZZJONI TA' INTERMEDJAZZJONI FINANZJARJA IMPURTATA

FI mhux reżidenti jagħtu self lil reżidenti u jirċievu depożiti mir-reżidenti. Skond is-settur istituzzjonali huwa neċessarju li jkun hemm l-iskeda li ġejja:







ħazniet Interessi li għandhom jiġu rċevuti min mhux residenti Fls ħażniet Interessi li għandhom jitħallsu min mhux residenti Self li nies mhux residenti Depożiti ma mhux residenti Fls

L-intermedjazzjoni finanzjarja impurtata minn kull settur istituzzjonali hija għalhekk ikkalkolata kif ġej:

Il-FISIM impurtati għas-self = l-interessi li għandhom jiġu rċevuti mill-FI mhux reżidenti - (il-ħażna tad-depożiti x ir-rata ta' referenza “esterna”)

Il-FISIM impurtati għad-depożiti = (il-ħażna tad-depożiti x ir-rata ta' referenza “esterna”) - l-interessi li għandhom jiġu mħallsa mill-FI mhux reżidenti

3. IL-FISIM BI PREZZIJIET KOSTANTI

Id-differenza bejn ir-rata ta' referenza u r-rata effettiva ta' interessi tirrapreżenta l-marġini miksub mill-intermedjarju finanzjarju u għalhekk tista' tiġi kkunsidrata bħala l-prezz imħallas għas-servizz mogħti. Il-FISIM bi prezzijiet kostanti huma miksuba bħala riżultat tad-divizjoni tal-valur tal-FISIM fuq is-self bejn id-depożiti miżmuma minn S122 u S123 b'dan il-prezz. Il-ħażniet fuq is-self u d-depożiti huma ivvalutati għal darb'oħra biex jiġu bbażati prezzijiet perjodiċi bl-użu ta' indiċi ġenerali tal-prezzijiet (eż. “the implicit price deflator” għad-domanda domestika finali).

Il-marġini bażiku perjodiku fuq is-self = ir-rata effettiva t'interessi fuq is-self - ir-rata ta' referenza

Il-marġini bażiku perjodiku fuq id-depożiti = ir-rata ta' referenza - ir-rata effettiva t'interessi fuq id-depożiti